**Referat fra FAU-møte Vesong ungdomsskole 12.1.2021**

Tilstede: Kjersti Lindseth, Anita Endahl, Hilde Hauge, Anja Kutchenreuter Andreassen, Bente Solheim Fredriksen, Renate Enerly, Chirsten Castberg, Thor Inge Solhaug, Jeanett Hoff, Marta Christine Kjeldsen, Arne Cato Snarvold, Hilde Nordgarden og rektor Per Morten Haugen.

**Struktur på møtene ved Chirsten og påfølgende diskusjon**

Det etterlyses mer struktur på møtene. Forslag om å lage et årshjul som kan ta utgangspunkt i saker som skjer i skolepolitikken og saker som skal til SU? Opplever at det er vanskelig å få oversikt. Hva er det FAU ønsker å jobbe med? Eksempler som nevnes er skolebruksplanen, skolekapasitet, oppfølging etter nasjonale prøver +++. Behov for å få sakliste og sakspapirer i god tid før møtene. Hva er hovedoppgaven til FAU?

Rektor opplyser om a typiske arbeidsoppgaver for FAU er

Informere alle foreldre om aktuelle saker og høre på dem å:

* Samarbeide med elevrådet, rektor og lærerne
* Utnevne to foreldrerepresentanter til samarbeidsutvalget (SU) / driftsstyret (DS) og skolemiljøutvalget (SMU) og samarbeide med disse. FAU-lederen skal være en av representantene i SU/DS
* Melde saker til SU/DS og SMU
* Delta på møter som kommunale foreldreutvalg (KFU) arranger
* Ta initiativ til sosiale aktiviteter for elevene og foreldrene
* Arrangere samlinger for foreldrene og lærerne, som storforeldremøter med ulike temaer
* Uttale seg om relevante saker fra kommunen eller skolen, for eksempel trafikk, skolemiljø, inneklima, ordensreglement, strategiske planer og komme med innspill til skolen i saker der foreldrenes engasjement er viktig
* Skape kontakt mellom skolen og lokalsamfunnet

Enighet om at vi lager bedre struktur på møter fremover. Formen på møtet er videreført slik det var fra tidligere, men vi kan lage en bedre form på det. Det er spesielt viktig med bedre informasjonsflyt. Spond egner seg ikke til deling av dokumenter. Referat sendes ut på epost til alle, og ved større arrangementer opprettes delingsdokumenter i Dropbox.

**Registering i Brønnøysund**

FAU er en organisasjon som plikter å registrere medlemmer i Brønnøysundregistrene. Kjersti trenger derfor fødselsnummer (11 siffer) fra medlemmer med verv. Disse fikk beskjed i møtet og Kjersti tar selv kontakt med de som ikke var til stede.

**Informasjonspunkter fra rektor med påfølgende diskusjon:**

* Skolebruksplanen skal diskuteres i SU om to uker. SU representanter vil ta denne med tilbake til FAU for diskusjon (jmf diskusjon under punktet om struktur på møtene). Viktig at FAU er på i denne saken, vi må synliggjøre behovene på Vesong.
* Skolen er på rødt nivå etter juleferien, vet ikke hvor lenge dette varer. 10. trinn møter på skolen hver dag, 8. og 9. trinn går to vs tre dager per uke. Forsøker å følge vanlig timeplan, både hjemme og på skolen. Følger FHIs anbefalinger. Kroppsøving foregår utendørs og svømming gjennomføres som vanlig. Valgfagene foregår på Teams. Lærerne følger med på at elever er til stede ved oppstart og avslutning av time og kontakter foreldre dersom ikke kontakt. Ønske fra FAU at skolen er mer aktiv i kontakt med elever på hjemmeskole
* Resultater fra elevundersøkelsen og nasjonale prøver ble presentert av rektor. Gledelig med bedring av flere mange parametere i begge fra i fjor, selv om FAU merker seg at skolen har få resultater over snittet. Resultatene kan også studeres mer i detalj [her](https://skoleporten.udir.no/rapportvisning/grunnskole/laeringsmiljoe/elevundersoekelsen/nasjonalt?enhetsid=00&vurderingsomrade=6&underomrade=48&skoletype=0&skoletypemenuid=0&sammenstilling=1). Fau spiller inn at det er ønskelig å involvere elevene i å jobbe med forbedringspunkter med utgangspunkt i resultatene, og dette vil tas opp med elevrådet. Fint om klasseledere kan involveres i arbeidet, bidra til å stille de rette spørsmålene. Dette er fin læring for elevene og gir de mer ansvar for egen hverdag.
* Første termin i skoleåret 2020/2021 avsluttes førstkommende fredag, da vil elevene få karakterene for første semester
* Ansatt en ny lærer fra 1.1.21, med mest ansvar for 10. trinn. Det er også ansatt en assistent i 6 mnd engasjement frem til sommeren.
* Økonomien er stram og skolen vil gå med underskudd dette skoleåret. Venter ikke mer ressurser fremover, dette henger sammen med kommuneøkonomi.

Referater fra FAU legges ut på skolens hjemmeside